Елин Рахнев
Елин Христов Рахнев е български писател, поет, драматург и журналист.

Биография 
Роден на 3 юли 1968 г. в София. Завършва Специална педагогика в „Св. Климент Охридски“, а по-късно следва режисура в НАТФИЗ в класа на Крикор Азарян.

Работи като журналист във вестниците „Денят“ и „Континент“. Четири години е издател и главен редактор на „Витамин Б“ – списание за литература и поезия. В периода 2000 – 2003 г. е драматург на Народния театър „Иван Вазов“, създава „Театър на последния етаж“. От 2006 г. до 2009 г. е драматург на Държавния сатиричен театър „Алеко Константинов“, но напуска заради несъгласия с тогавашния директор Атанас Атанасов. От 2014 г. е драматург на Хасковския театър.

Основател и сценарист на телевизионните предавания „Кръгове“ по БНТ, „Невалидно“ по bTV и „Арт трафик“ по PRO.BG. Автор в предаванията „Суматоха“ и „Панорама“, където има авторска рубрика. Води редовни рубрики във вестник „7 дни спорт“ и списанията „Тема“ и „Его“. От август 2012 г. до октомври 2019 г. води авторска рубрика в седмичния вестник „168 часа“.

Автор е на стихосбирките „Съществувам“, „Развяване на минзухара“, „Октомври“, „Канела“ и на пиесите „Боб“, „Флобер“, „Прозорецът на Йонеско“, „Кукувицата“, „Фенове“, „Маршрутка“, „Тест“, „Любов“ и „Свалячи“. Пиесите и стиховете му са преведени на над 20 езика.

Член на журито на Националния младежки конкурс за поезия „Веселин Ханчев“ за 1999 и 2002 г.

Библиография 
 Съществувам. 7+7, 1993
 Развяване на минзухара. 1995
 Октомври. 1998
 Канела. Стихотворения. София: Факел, 2008, 40 с.
 Zimt. Gedichte, zweisprachig. Aus dem Bulgarischen von Henrike Schmidt. Leipziger Literaturverlag, 2012, 100 S.
 5 пиеси. София: Фама, 2011, 222 с.
 Кукувицата. Пловдив: Жанет-45, 2012
 Зелда. София: ICU, 2017, 42 с.
 Не зная как да се държа, когато ме обичат. София: ICU, 2023, 146 с.

Награди 
През 1992 г. с дебютната си стихосбирка „Съществувам“ печели първа награда на конкурса за поезия „Веселин Ханчев“, а през 1999 г. за стихосбирката „Октомври“ печели наградата „Иван Николов“.

Елин Рахнев има две награди „Икар“ за драматургия – за пиесите „Боб“ (1999) и „Фенове“ (2003). През 2011 г. печели и „Аскеер“ за текста на пиесата „Тест“.

Бележки

Външни препратки 
 Елин Рахнев в Литернет
 Елин Рахнев в Public Republic 
 Елин Рахнев в Литературен клуб
 Стихотворения на Елин Рахнев на сайта на наградата „Веселин Ханчев“
 Елин Рахнев в theatre.art.bg

 Интервюта
 „Елин Рахнев: Вече ни се пръскат сърцата от политика“, интервю на Деян Енев, в. „Сега“, 3 септември 2001
 „Елин Рахнев: Направихме си и Пражка пролет, и Унгарска революция“ , интервю на Петя Бахарова, сп. „Тема“, бр. 32 (148), 16 – 22 август 2004
 „Елин Рахнев: Оттук нататък ЦСКА е сектор „Г“ , интервю на Ники Кънчев, в. „7 дни спорт“, 16 юли 2008
 „Елин Рахнев: У нас идва времето на гаражните театри“, интервю на Димитър Стайков, в. „24 часа“, 2 юни 2011
 „Елин Рахнев: Един чалгаджия не може да разбере Бербатов“ , интервю на Никола Михайлов, в. „Новинар“, 9 септември 2011
 „Елин Рахнев: Кредитният човек не може да се бунтува“ , интервю на Валентина Петкова, в. „Труд“, 12 октомври 2013
 „Елин Рахнев: Сами си сложихме ДДС на усмивката, на сълзата, на мечтите си“, интервю на Румен Леонидов, в. „Животът днес“, 10 декември 2013
 „Елин Рахнев: „Не сме марионетки, а същества – вселени“, интервю на Румен Леонидов, електронен бюлетин „Факел“, 22 декември 2013
 „Елин Рахнев: Поезията е влюбване по 4000 пъти на минута“ , интервю на Албена Атанасова, в. „Стандарт“, 25 април 2014
 „Елин за всички“ , интервю на Никола Шахпазов, сп. „Програмата“, 5 юни 2014
 „Елин Рахнев: Кланяме се пред нови икони – банкоматите“, интервю на Пенчо Ковачев, в. „24 часа“, 17 юли 2014

Български журналисти
Български колумнисти
Български драматурзи
Български сценаристи
Български поети
Носители на Икар
Носители на Аскеер
Възпитаници на Софийския университет
Родени в София